SK Úradný vestník Európskej únie C 217/8

Informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 zmluvy na štátnu pomoc pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

2009/C 217/04

Č. pomoci: XA 190/09

Členský štát: Maďarsko

Región: Maďarsko

Názov schémy štátnej pomoci alebo názov podniku prijímajúceho individuálnu štátnu pomoc: A nemzeti agrárkár-enyhítési rendszerről és a kárenyhítési hozzájárulásról szóló állami támogatási program módosítása.

Právny základ:

— A nemzeti agrárkár-enyhítési rendszerről és a kárenyhítési hozzájárulásról szóló 2008. évi CI. törvény módosításáról szóló 2009. évi … törvényjavaslat,

— A nemzeti agrárkár-enyhítési rendszerről és a kárenyhítési hozzájárulásról szóló 2008. évi CI. törvény.

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Medzi škody spôsobené prírodnými katastrofami, ktoré sú uvedené v schéme štátnej pomoci č. XA 386/08 (Zákon CI z roku 2008), sa začlenia aj škody spôsobené krupobitím.

Úprava zákona si nebude vyžadovať žiadne dodatočné výdavky zo štátneho rozpočtu.

Lehota na úhradu príspevkov na zmiernenie škôd trvá do 30. júna bežného roka. Do uvedeného dátumu nie je možné s presnosťou určiť, aká je celková suma príspevkov uhradených poľnohospodármi, ktorí sa povinne alebo dobrovoľne zúčastňujú na systéme na zmiernenie škôd. Táto suma príspevkov sa následne doplní minimálne o rovnako vysokú sumu zo štátneho rozpočtu. Rozsah skutočných škôd bude známy až po 10. novembri bežného roka, keďže to je lehota, do ktorej sa predkladajú žiadosti o odškodnenie orgánu zodpovednému za zmierňovanie poľnohospodárskych škôd.

Keď bude známy skutočný rozsah škôd spôsobených suchom a krupobitím za rok 2009, minister poľnohospodárstva a rozvoja vidieka bude môcť v prípade potreby požiadať vládu o vyčlenenie dodatočných zdrojov na zmiernenie škôd zo štátneho rozpočtu.

Maximálna intenzita pomoci: Maximálna intenzita pomoci nesmie presiahnuť 80 % strát na výnosoch spôsobených nepriaznivými klimatickými podmienkami alebo 90 % v znevýhodnených oblastiach.

Výška straty na výnosoch sa zníži tak, že sa odpočíta odškodnenie vyplatené poisťovacími spoločnosťami a suma nákladov ušetrená pri zbere úrody (škody budú mať za následok nižšiu úrodu, takže náklady na zber úrody budú proporčne nižšie).

Výška povinného príspevku na zmiernenie škôd, ktorú musí poľnohospodár zaplatiť do fondu, predstavuje 2 000 HUF na hektár ročne za pôdu používanú na pestovanie hrozna a ovocia a 800 HUF na hektár ročne za inú pôdu.

Dátum implementácie: Pravdepodobne prvý júlový týždeň roku 2009 v závislosti od rozhodnutia maďarského parlamentu a schválenia Európskou komisiou.

Trvanie schémy štátnej pomoci alebo individuálnej štátnej pomoci: Do 31. decembra 2013

Účel pomoci: Pomoc má slúžiť na zlepšenie účinnosti vnútroštátneho systému na zmiernenie poľnohospodárskych škôd, ktorý bol zriadený na účely zmiernenia následkov poľnohospodárskych škôd spôsobených prírodnými katastrofami, a na zlepšenie účinnosti štátnej pomoci ako takej prostredníctvom začlenenia škôd spôsobených krupobitím medzi škody spôsobené prírodnými katastrofami, ako sú mráz, záplavy a sucho, ktoré sú už začlenené do schémy štátnej pomoci podľa zákona CI z roku 2008, ktorý je platný v súčasnosti a ktorý sa vzťahuje na poľnohospodárov prispievajúcich do systému.

Príslušné právne predpisy Spoločenstva umožňujú, aby sa škody spôsobené krupobitím začlenili do systému na zmiernenie poľnohospodárskych škôd, keďže krupobitie zahŕňajú medzi nepriaznivé klimatické podmienky, ktoré možno považovať za prírodné katastrofy. Článok 11 nariadenia Komisie (ES) č. 1857/2006: Pomoc na straty spôsobené nepriaznivými klimatickými podmienkami.

Príslušné odvetvia hospodárstva: Všetky odvetvia rastlinnej výroby

Názov a adresa orgánu poskytujúceho pomoc:

Földművelésügyi és Vidékfejlesztési Minisztérium Budapest Kossuth Lajos tér 11. 1055 MAGYARORSZÁG/HUNGARY

Internetová stránka: http://www.parlament.hu/irom38/09981/09981.pdf

Ďalšie informácie: —

Č. pomoci: XA 195/09

Členský štát: Taliansko

Región: Liguria

Názov schémy štátnej pomoci alebo názov podniku prijímajúceho individuálnu štátnu pomoc: Aiuti per interventi di recupero e di mantenimento dell’attività agricola all’interno del territorio del Parco Nazionale delle Cinque Terre — parte «produzione agricola primaria».

Právny základ: articoli 2, comma 1 lettere a) e b) della Legge regionale 9 aprile 2009 n. 8 «Norme per la protezione dell’ambiente e del paesaggio attraverso la salvaguardia dell’attività agricola nel territorio delle Cinque Terre.».

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celkový rozpočet na rok 2009 je podľa právneho základu 100 000 EUR.

Maximálna intenzita pomoci: Pomoc na investície alebo výdavky na zachovanie tradičných charakteristických znakov výrobných postupov v podnikoch [článok 2 ods. 1 písm. a)] sa udeľuje do výšky maximálne 75 % z oprávnených výdavkov v znevýhodnených oblastiach v zmysle článku 50 nariadenia Rady (ES) č. 1698/2005 z 20. septembra 2005 a 60 % z oprávnených výdavkov v iných ako znevýhodnených oblastiach, pod podmienkou, že sa investíciami nezvýši výrobná kapacita podniku.

Pomoc na investície v poľnohospodárskych podnikoch [článok 2 ods. 1 písm. b)] sa udeľuje takto:

Dátum implementácie: S účinnosťou od roku 2009 a v každom prípade od uverejnenia registračného čísla žiadosti o výnimku na internetových stránkach Generálneho riaditeľstva pre poľnohospodárstvo a rozvoj vidieka Európskej komisie.

Trvanie schémy štátnej pomoci alebo individuálnej štátnej pomoci: Do 30 júna 2014 v súlade s článkom 23 nariadenia (ES) č. 1857/2006 a článkov 44 a 45 nariadenia (ES) č. 800/2008.

Účel pomoci: Podporiť akciu na oživenie a udržanie poľnohospodárskej činnosti v národnom parku Cinque Terre prostredníctvom týchto činností:

Pomoc na investície alebo výdavky na zachovanie tradičných charakteristických znakov výrobných postupov v podnikoch [článok 5 ods. 3 nariadenia (ES) č. 1857/2006],

Investície v poľnohospodárskych podnikoch [článok 4 nariadenia (ES) č. 1857/2006].

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Regione Liguria — Dipartimento Agricoltura, protezione civile e turismo Via G. d’Annunzio 113 16121 Genova GE ITALIA

Internetová stránka: http://www.agriligurianet.it/Agrinet/DTS_GENERALE/20090507/LEGGE8.pdf

Ďalšie informácie: —